Diari Oficial de la Generalitat Valenciana


Sumari del DOGV 1546, del 20-05-1991 (1991/821160)

DECRET 69/1991, de 29 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 1.410 m2, situats en la partida Balsa Viñedo de Chiva, per a la construcció d'una oficina comarcal de la Conselleria d'Agricultura i Pesca, realitzada per l'Ajuntament de Chiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/04/29/69/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821160


Data del document
:   29-04-1991

Organisme emissor
:   Conselleria d'Economia i Hisenda

Tipus de document
:   Decret

Decret 69/1991, de 29 d'abril, del Consell de la Generalitat Valenciana, pel qual s'accepta la cessió, a títol gratuït, de la propietat d'uns terrenys de 1.410 m2, situats en la partida Balsa Viñedo de Chiva, per a la construcció d'una oficina comarcal de la Conselleria d'Agricultura i Pesca, realitzada per l'Ajuntament de Chiva.  
L'Ajuntament de Chiva, en sessions plenàries realitzades els dies 28 de maig de 1990 i 26 de març de 1991, acordà la cessió gratuïta a la Generalitat Valenciana d'uns terrenys de 1.410 m2 de superfície, situats en la partida Balsa Viñedo de Chiva, i posteriorment es tramità expedient en el qual es concreta la propietat de l'Ajuntament que es cedeix a la Generalitat Valenciana en dues parcel·les de nou àrees, noranta-quatre centiàrees i quatre àrees, setze centiàrees.  
Aquesta cessió es realitza amb el fi determinant de construir-hi una Oficina Comarcal de la Conselleria d'Agricultura i Pesca.  
A petició del Conseller d'agricultura i Pesca, s'iniciaren els tràmits legals oportuns per a l'acceptació i formalització de la cessió gratuïta dels terrenys ,realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià en la reunió del dia 29 d'abril de 1991,  
DECRETE:  
Article primer  
S'accepta la cessió, a títol gratuït, realitzada per l'Ajuntament de Chiva, dels terrenys següents:  
- Parcel·la de quatre àrees, setze centiàrees, igual a mitja fanecada, de terra cereal aigua perduda, en el terme de Chiva, partida Balsa Viñero. Confronta actualment: nord, Gabriel Navarro Lorca; sud, Pilar Gimeno López; est i oest, camí. Constitueix la parcel·la 146 del polígon 14 del cadastre parcel·lari.  
Figura inscrita en el tom 682, llibre 204, foli 137, finca núm. 9.075, inscripció 2ª.  
- Parcel·la de nou àrees, noranta-quatre centiàrees, de terra regadiu aigua perduda, en el terme de Chiva, partida Rincón de Cuchara o Balsa Viñero. Confronta: nord, carretera de Madrid a València; sud, Gabriel Navarro Lorca; est, Vicente Navarro García i Manuel Martínez López; i oest, camí. Constitueix les parcel·les 144 i 145 del polígon 14 del cadastre parcel·lari.  
Figura inscrita en el tom 580, llibre 203, foli 82, finca núm. 27.103, inscripció 1ª.  
Article segon  
Aquesta cessió gratuïta dels terrenys esmentats comporta el compromís per part de la Generalitat Valenciana de construir-hi una Oficina Comarcal de la Conselleria d'Agricultura i Pesca.  
Article tercer  
La propietat de l'immoble haurà d'incorporar-se a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda, realitzarà els tràmits necessaris per a fer efectiu el que disposa aquest decret.  
Valencia, 29 d'abril de 1991.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI